**Referat af bestyrelsesmøde den 8/6 2020 kl. 18.30**

**Tilstede:** Lars Christensen (LC), Annette Mortensen (AM), Dorthe Schiøller (DS), Brit Køpke Nielsen (BKN)**,** Anders Nyhus Kløverpris (ANK), Alex Dahlgaard Abrahamsen (ADA)

**Fraværende:** Jens Pallisgaard (JP),

**Referent:** Brit Køpke Nielsen (BKN)

1. **Valuarvurdering**

Der foreligger en ny valuarvurdering pr. juni 2020. Bestyrelsen ønsker forud for budgetmødet den 17. august et formøde med revisor Lars Rasmussen. Dette formøde afholdes den 22/6 kl. 18.30.

1. **Renoveringen af AB Syven**
	1. **Sidste nyt om el-portene**
	Det ser pt. ud til at portene virker. Hovedstadens har kontaktet Nørholm og Lemming, der har løst problemet.
	2. **Vores beskadigede skraldeport**
	ANK beder EMS/Philip om at lime det.
	3. **Hvor er vi pt. i vores renovering - og hvad mangler?**
	LBJ har dd. sendt en status pr. mail. AM besvarer LBJ og beder om en skriftlig tilbagemelding på den tidligere fremsendte fejl- og mangelliste med tydelig markering af hvilke mangler, der nu er udbedret, samt hvilke der stadig mangler.
2. **Almindelig trapperengøring/ hovedrengøring af hovedtrapper**
	1. **Det fremsendte tilbud fra Sundby rengøring**

Prismæssigt er EMS og Sundby Rengøring sammenlignelige. Bestyrelsen beslutter at Sundby Rengøring skal foretage hovedrengøringen og der tages derefter en beslutning om hvorvidt de skal have den daglige rengøring. JP sætter hovedrengøringen i gang hos Sundby Rengøring og varsler Sevgyl, for at koordinere tidspunkt ift. almindelig rengøring.

1. **Mulige forbedringer i ejendommen**
	1. **El-installationer i kældrene**
	LC beder Sevgyl at kontakte Elimar for at afdække hvad det koster at udbedre arbejdet i kælderen totalt – alt inklusiv. Der må ikke være nogen overraskelser, når de går i gang. Der ønskes samtidig et oplæg til proces (med så lidt berøring med beboerne som muligt). Der må gerne laves en opdeling af tilbuddet i akutte og mindre akutte arbejder.
	2. **Vaskekælder (se tilbud).**
	Bliver bragt op på næste møde hvor vi laver en renoveringsplan for alle AB Syvens fællesrum.
	3. **Badekælder**
	JP beder Sundby Rengøring om at rengøre baderum. LC beder Sevgyl om at skifte låse og sørge for det kun er dem betaler til fællesbaderum, der får en nøgle.
2. **Bestyrelsesgodtgørelse**

Der laves et udkast til fordeling af bestyrelseshonoraret mellem bestyrelsens 7 medlemmer.

1. **Valg af el-, vvs- og vurderingsfirma ved salg af lejligheder**Bestyrelsen beslutter at det fremadrettet skal være Søren Ulf Møller (overordnet vurdering), Elimar (el) og Broernes VVS (vvs), der laver de respektive vurderinger ved salg.
LC koordinerer opstart af ovenstående og opsigelse af CERA med Lars Bang/Administration Danmark.Der skal sikres en proces for effektivt samarbejde mellem de tre aktører og sættes krav om tidsramme, således at det ikke tager for lang tid for andelshaverne at få vurderingen.
2. **Præmiestigning på forsikring**

LC beder Lars Bang om at undersøge, om der er andre forsikringsselskaber, der kan tilbyde en bedre pris**.**

1. **Gårdprojektet**

Gården skal ryddes op, da gårdarbejdet endnu ikke kan igangsættes pga. manglende godkendelse fra Københavns Kommune.

* **Cykler:** AM undersøger, om Sundholm vil have de efterladte cykler. AM koordinerer med Sevgyl, hvilke cykler der er tale om.

Hvis Sundholm ikke vil have cyklerne, beder JP Sevgyl om at bestille en container snarest, samt at stille alle cykler (der er i brug) hen på tørrepladsen. JP beder ligeledes Sevgyl om at sætte borde/stole frem ved flagpladsen og ved grillen.

* **Skraldecontainere:** JP beder Sevgyl om at sætte skraldecontainerne på plads igen, når skrot-cyklerne er ude af gården.
1. **Seneste sager (elbil + radiator i kælderen)**
* **Elbil**:
Der er sat seddel på den bil, der har opladet i porten. Bestyrelsen afventer, om sedlen hjælper før der foretages yderligere.
* **Kælderradiatorer:**
LC undersøger med hovedstadens hvor mange der forefindes. Bestyrelsen beslutter, at radiatorerne skal fjernes. LC beder administrationen om at forfatte et brev til andelshavere, om at radiatorerne bliver fjernet.
1. **Altanoplæg – bestyrelses rolle ved fremtidige altanprojekter**

Bestyrelsen beslutter, at altanoplægget skal foreslås som en vedtægtsændring på den kommende generalforsamling.

1. **Tilbagelevering af nøgler til kælderrum**

LC tager kontakt til hovedstadens for at få overdraget nøglerne, og melder derefter ud til andelshavere, hvordan og hvornår de kan afhente deres nøgler.

1. **Regler i AB Syven**
	1. **Altanbrug**
	Reglerne gennemgås og det drøftes, hvordan overholdelse sikres.
	2. **Fællesvaskeri**
	Bestyrelsen har indtrykket af, at der generelt ikke er problemer ift. brugen.
2. **Beboerhenvendelser**

Bestyrelsen gennemgår de indkomne mails fra andelshavere.

**Kommende beboerhenvendelser**: LC besvarer beboermails den kommende måned.

1. **Eventuelt**
	1. **Reducering af larm ved gadedørene**Der kan monteres lister på hoveddørene, så støjen reduceres. AM spørger til pris og proces.
	2. **Reklamebakker**: Reklamebakkerne bibeholdes.
	3. **DS forfatter et skriv til opgangene om:**
		1. Hvordan man tilmelder sig ’Reklamer Nej Tak’.
		2. At der ikke afholdes møder i gårdudvalget, inden der er tildelt en sagsbehandler.
		3. Fremadrettet må der kun stå cykler på tørrepladsen og ingen andre steder!